text: “Indi gid mag-igo,” siling niya. “Ang kita, tanan nagakadto sa gasto sa pagpanguma. Nagamantener lang gid kami kag nagapangutang sa amo namon nga maestro.” Pareho sang iban nga agsador, siya lumos kag indi na makatibawas sa indi mabayaran nga utang.
text: #000007
text: Handum tani niya nga makatapos sa pagtuon ang iya lima ka anak. Pero bangud permi nga pyerde sa tig-alani, ginapamensar niya nga pauntaton na anay kag pabuligon sila sa uma.
text: #000008
text: Sa likod sang romantisado nga “simpleng pangabuhi” sa kaumhan ang malala nga pag-antus sang mga mangunguma, mamumugon sa uma kag ila mga pamilya.
text: #000009
text: Dugang diri ang pulu-panahon nga gasto para sa mga prodyek sang mga bata sa eskwelahan, sigarilyo, load pang-selpon kag iban pa. Wala na siya nakatipon para sa mga gulpehan nga gasto pareho sang mga pagbalatian. Mas labi nga wala siya sang pondo engkaso nga maguba ang iya ulumhan sa atubang sang mga mabaskog nga bagyo nga masunson nagaagi sa ila prubinsya.
text: #000011
text: Para makalagas, nagasulod si Tatay Bebot bilang agsador sa iban nga ulumhan, construction worker kag kis-a nagapangisda. Sa pulu-panahon sang mga trabaho nga ini, nagakita siya sang indi maglampas ₱300 katumbas sang bilog nga adlaw nga pagtrabaho.
text: #000012
text: Padayon nga ginaduso sa prubinsya ang pagbag-o sa partehan sang kita halin 50-50 kag 70-30 padulong 75-25, pabor sa mangunguma. Ini para hatagan sang alibyo ang mga nagatalauma sang duta samtang ginapakig-away nila ang kinamatarung nila sa duta.
text: #000014
text: Sa subong, liwat nga ginabwelo ang mga kampanya nga ini katuwang sang pagbato sa mabaskog nga militarisasyon sa daku nga bahin sang prubinsya nga ginakinaiyahan sang mga pag-aresto, detensyon kag pagpatay sa mga lider-mangunguma.
text: #000017